alibayram/wikipedia-40-langs huggingface dataset:
Lysår

Lysår (ly) er en længdeenhed der anvendes inden for astronomi. 1 lysår er den afstand lyset tilbagelægger på et år, dvs. cirka 9,46 × 1015 m eller 9,46 Pm. Per definition er et lysår lysets hastighed i vakuum (= 299.792.458 m/s) gange længden af et juliansk år (= 365,25 dage à 86.400 sekunder). Heraf kan et lysår beregnes til 9.460.730.472.580.800 meter (≈9,5 billioner km). 

Lysår er en praktisk enhed når man angiver afstande mellem stjernerne for lægfolk. Således er der i dag 4,2 lysår til Solens nærmeste nabostjerne i Mælkevejen, Proxima Centauri. Om ca. 40.000 år er der ca. 2,9 lysår til Solens nærmeste nabostjerne Ross 248.

Til angivelse af kortere afstande anvendes enheden lysminut (knap 18 millioner km) og lyssekund (knap 300.000 km), som defineres analogt til lysåret.

Eksempelvis er der ca. 8,3 lysminutter fra Jorden til Solen, og omkring 1,3 lyssekund fra Jorden til Månen. Radiokommunikation med rumsonder foregår med lysets hastighed. Hvis afstanden til Mars er 22,17 lysminutter vil marssondens radiosignal bruge 22,17 tidsminutter til Jorden (tovejstiden på 44,34 minutter er dog mere interessant). 

Den fjerneste rumsonde, Voyager 1, var på 30-årsdagen for opsendelsen (5. september 2007) cirka 14 lystimer væk. Voyager 1 har forladt Solsystemet og NASA er endnu (pr. 2023) i kontakt med den i en afstand på knap 22,5 lystimer og forventer fortsat kontakt indtil ca. 2025.

Se også 

 Astronomisk enhed
 Parsec

Måleenheder i astronomi
Længdeenheder
Løb

Løb kan henvise til flere artikler:
 Løb (gangart) – en gangart
 Løbesport – en sportsgren
 Motionsløb - en konkurrence
 Løb (arrangement) – et arrangement i denne idrætsgren, eller
afledt: cykelløb, motorcykelløb, travløb osv.
 Spejderløb
 Løb (våben) – et rør på glatløbet skydevåben

Se også 
Væddeløb
Lørdag

Ordet lørdag, ældre dansk løverdag, oldnordisk laugardagr er sammensat af laug "bad" og dagr "dag". Ugedagen betød altså oprindeligt "vaskedag".

På latin hed dagen Diēs Sāturnī "Saturns dag"; de andre ugedage var også opkaldt efter romerske guder. Dette navn lever videre i engelsk Saturday og nederlandsk zaterdag.

Andre europæiske sprog har opkaldt dagen efter sabbaten, den jødiske hviledag, der faldt på denne dag: tysk Samstag (kun Syd- og Vesttyskland, Østrig, Schweiz), fransk samedi, græsk savato (σάββατο), russisk subbota. I Nord- og Østtyskland bruges ordet "Sonnabend" imidlertid, hvilket betyder "aftenen før søndag".

Ugedage
MacDonnell Ranges

MacDonnell Ranges er en 644 km lang bjergkæde i det centrale Australien (). Den består af parallelle bjergrygge, og løber øst og vest for Alice Springs.

Bjergkæder i Oceanien
Australiens geografi
Macrocheira

Den Japanske kæmpekrabbe (Macrocheira kaempferi) er verdens største krabbe, med et klofang på næsten 4 meter.
Kroppen bliver op til 37 cm og den kan veje op til 20 kg.
Den lever i Stillehavet omkring Japan, på 3-400 meters dybde. Fiskeri har gjort et indhug i bestanden, og de japanske myndigheder har derfor indført beskyttende foranstaltninger, deriblandt forbud imod at fiske efter krabben i foråret, hvor de voksne individer vandrer ind på lavt vand for at yngle.

Den Japanske kæmpekrabbe er den eneste art i slægten Macrocheira.

Kilder 
Taxonomicon – Macrocheira kaempferi

Krabber
Mad (flertydig)

Mad eller MAD kan have flere betydninger:

 Mad - essentiel energikilde for dyr og mennesker
 Mad (magasin) - et humoristisk magasin.
 MAD - en forkortelsen for Marokkos valuta dirham.
 MAD - en forkortelse for Mutual assured destruction (gensidigt garenteret ødelæggelse): Den tankegang, at man bedst forhindrer et atomangreb ved at true med et mindst lige så kraftigt modangreb med det resultat, at begge parter lægges øde.
 MAD - en forkortelse for Magnetic anomaly detector, et videnskabeligt udstyr der benyttes til at spore neddykkede ubåde ved hjælp af jordens magnetfelt.
 MAD - en forkortelse for Mean average deviation (gennemsnitlig afviglse fra middelværdien), som er et spredningsmål på linje med standardafvigelse og varians.
 Mad River, Californien - En flod i Californien
 Mad River, Ohio - En flod i Ohio
Madame Butterfly

Madame Butterfly, originaltitel Madama Butterfly, er en opera i tre akter (oprindelig to) af Giacomo Puccini med libretto af Luigi Illica og Giuseppe Giacosa. Handlingen foregår i Nagasaki i 1904.

Originalversionen af Madama Butterfly i to akter havde premiere på La Scala i Milano den 17. februar 1904. Puccini omskrev kort efter dele af operaen, bl.a. fik den nye version tre akter i stedet for to. Den nye version fik premiere på Teatro Grande i Brescia den 28. maj 1904. I 1906 foretog Puccini yderligere ændringer, og en tredje version blev fremført på Metropolitan Opera i New York. I 1907 skabtes en fjerde version, der blev fremført i Paris, og senere samme år blev operaen ændret for femte og sidste gang. Den sidste version er den, som oftest spiles. 

Madame Butterfly er ofte spillet i Danmark. Det Kongelige Teater har samlet et studiemateriale om baggrunden for operaen, om handlingen og om Puccini. Opera Hedeland har haft den på programmet i 2013.

Eksterne kilder/henvisninger 

Operaer af Giacomo Puccini
Operaer på italiensk
Madeira (flertydig)

Madeira har flere betydninger:
 Madeira – en øgruppe og hovedø, der ligger i Atlanterhavet ud for Marokkos kyst, der hører til Portugal, 900 km sydvest for Lissabon og ca. 500 km nord for De Kanariske øer. Øerne er ca. 1 ¼ gang så stor som Bornholm og har ca. 260.000 indbyggere. Hovedstaden hedder Funchal.
 Madeira (vin) – en speciel vin fra øen Madeira, der har været produceret siden det 15. århundrede. Når gæringen er overstået gennemløber vinen flere stadier i udviklingen til færdigt produkt, her indgår bl.a. en teknisk opvarmning, der fremmer karameliseringen.
 Madeira (flod) – en cirka 3.200 km lang flod i Brasilien.

Kilder/henvisninger 
 Lexopen
Magistrat

Magistrat (fra lat. magistratus) betyder (Stads)øvrighed og er en betegnelse for den forsamling, der udgør ledelsen i et magistratsstyre. Oprindelig afledt af magister, den der magter mere end flertallet.

Oprindelse 
I den romerske republik bestod magistraten af 6 embeder, som udvikledes over en længere årrække, men i den sene republiks tid kan sammenfattes således:

Reelt havde disse embedsmænd beføjelser, der svarer til, hvad vi i dag forstår som en regering. Da senatet kun var rådgivende organ og folkeforsamlingen (Rom) – især i krisetider – havde stærkt begrænset reel indflydelse, var magistraten i det antikke Rom særdeles magtfuld.

Magistratsregering 

I moderne tid har begrebet skiftet betydning, således at der ved magistratsregering forstås en styreform, hvor mindretal er sikret en forholdsvis indflydelse i regeringen. Princippet kendes fra Schweiz, og Retsforbundet har i Danmark været fortaler for dette princip.

Kommunal betydning i Danmark 

I Danmark benyttes begrebet magistrat i øvrigt om ledelsen af en kommune. Den består typisk af borgmesteren, rådmændene og eventuelt et antal menige medlemmer af kommunalbestyrelsen.

Kun de største kommuner har mulighed for at at etablere magistrater. Aktuelt er det kun Aarhus Kommune, Aalborg Kommune og Frederiksberg Kommune, der benytter sig af den mulighed. Tidligere har også København, og Odense haft magistratsstyre, og i disse kommuner kaldes borgmesteren og rådmændene (i København overborgmesteren og borgmestrene) stadig for magistraten til trods for at de nu har mellemformstyre.

Magistrater er i Danmark kendt tilbage fra Københavns privilegier fra 1661, og købstadsforordningen fra 1682.

Noter

Kilder/henvisninger 
 Krarup, Per (1971): Romersk politik i oldtiden, Gyldendal
 Håndbog for danske Lokalhistorikere
 http://www.aalborgkommune.dk/Politik/udvalg-raad-og-naevn/Sider/ByraadOgUdvalgvisUdvalg.aspx?udvnr=20 

Politik
Myndigheder
Antikkens Rom
Embeder i det Antikke Rom
Kommunalpolitik

sk:Magistrát
Maj

Maj måned er opkaldt efter bjergnymfen Maia, Hermes' moder og forbundet med fertilitet og plantevækst. Ældre dansk navn majmåned.

I kunsten er maj emnet for sangen Kom, maj, du søde milde, en oprindeligt tysk sang skrevet af C.A. Overbeck og med melodi af Mozart.
Holger Drachmanns Se, det summer af sol over engen fra 1897 kaldes også Maj-visen, og Viggo Stuckenbergs digt med begyndelselinjen Nu springer Vaaren fra sin Seng hedder Første Maj.

I astrologien er majs stjernetegn Tyren og Tvillingerne.

Maj i Danmark

Normaltal for maj 
 Middeltemperatur: 11,4 °C
 Nedbør: 47 mm
 Soltimer: 236

Vejrrekorder for maj måned 

 1892 - Den højeste lufttemperatur målt i maj: 32,8 °C i Herning.
 1900 - Den laveste lufttemperatur målt i maj: -8,0 °C i Gludsted Plantage.
 1902 – Den koldeste maj med en middeltemperatur på 8,1 °C. Max- og minimumtemperaturen var hhv. 26,5 og -5,2 °C.
 1959 – Den tørreste maj med kun 9 mm nedbør.
 1983 – Maj 1983 satte 2 vejrrekorder. Det var både den solfattigste med kun 103 soltimer og den vådeste med hele 138 mm nedbør.
 2008 – Den næstmest solrige måned nogensinde med 347 soltimer, samt den fjerdetørreste med kun 13 mm nedbør.
 2018 - Den varmeste og mest solrige maj måned i Danmark med gennemsnitstemperatur på 15,0° og 363 solskinstimer. Max- og minimumtemperaturen var hhv. 29,3 og -1,3°.

Referencer

Eksterne henvisninger 

 Dmi: Månedens vejr 

Måneder
Makarios 3.

Makarios III (født som Mihail Khristodoulou Mouskos (Μιχαΐλ Χριστόδουλος Μουσκός) født 13. august 1913 i Pano Panagia, Cypern, død 3. august 1977) var ortodoks ærkebiskop på Cypern fra 1950 og landets første præsident 1960-74 og 1974-77. 

Han deltog i kampen mod de britiske kolonitropper, der kostede ca. 600 menneskeliv. I 1960 overtog han præsidentposten i landet.

I 1970 støttede Makarios, Enosis fascist bevægelsen mod tyrkisk-cyprioterne, som kostede mange tyrkisk civile livet. 

I 1974 blev han afsat ved et militærkup, som den græske militærjunta stod bag for at standse konflikterne mellem græsk-cyprioterne og det tyrkerne om øens forfatning. Kuppet førte til øens deling.

I december 1974 vendte han tilbage som præsident og beklædte posten til sin død.

Cyperns præsidenter
Ærkebiskopper
Politikere fra Cypern
Malayalam (sprog)

Malayalam er et dravidisk sprog der tales i Kerala i det sydvestlige Indien.

Dravidiske sprog
Kerala
Sprog i Indien
Mamelukker

En mameluk var en slave oftest fra Tyrkiet, Østeuropa eller Kaukasus, som var købt som en egyptisk, osmannisk, eller anden muslimsk sultans livvagt. 

De bar bukser med løse bukseben, som hang for neden. Bukserne kom på mode i det 19. århundredes børnedragt under navnet mamelukker. 

Mamelukkerne udviklede sig fra at være simple slavesoldater til frygtede elitesoldater. Mamelukkerne tog til sidst magten i Egypten, hvor bl.a. Napoleon kæmpede mod dem ved pyramiderne.

Tyrkiets historie
Slaver
Tyrkiske folkeslag
Tidligere folkeslag
Manaus

Manaus er en brasiliansk by. Byen er delstatshovedstad i Amazonas og har  indbyggere. Byen ligger ved Rio Negro-floden, nær udmundingen i Amazonfloden.

Geografi 

Manaus er den største by i det nordlige Brasilien med et areal på 445 km² med en tæthed på 4.927 indbyggere/km². Byen ligger 92 moh. på den venstre bred af Rio Negro midt i junglen. Nabobyerne er Presidente Figueiredo, Careiro, Iranduba, Rio Preto da Eva, Itacoatiara og Novo Airão.

Afstanden til Amazonas munding i Atlanterhavet nær Belém er der omkring 1700 kilometer langs Amazonas og 1500 kilometer i luftenlinje.

Manaus er opdelt i seks zoner (Zona Leste, Zona Norte, Zona Oeste, Zona Centro-Oeste, Zona Sul og Zona Centro-Sul) og fjorten distrikter. Byens sociale centrum ligger i syd i zonen Zona Sul, direkte på Rio Negros bred omkring havnen i bydelen Centro.

Klima 

Manaus har et tropisk monsunklima (Am) i henhold til Köppens klimaklassifikation, med en gennemsnitlig årlig kompenseret temperatur på 27,6 °C og en relativt høj luftfugtighed, med et regnindeks på ca. 2.300 mm årligt. Årstiderne er relativt veldefinerede med hensyn til regn: vinteren er forholdsvis tør (juli til september), og sommeren er meget regnfuld. Den tørreste måned, august, der har mindre end 60 mm nedbør. Der har været lejlighedsvis forekomster af hagl i byen.

Befolkningsudvikling 

Manaus havde 1.802.014 indbyggere i 2010, hvoraf 51,19% kvinder og 48,81% mænd, og var den syvende største by i Brasilien. Området "Cidade Nova" (den nye by) var med 500.000 indbyggere, både efter befolkning og område det største distrikt. Byen blev grundlagt af guvernør José Lindoso som boligområde til de mennesker, der kom til Brasilien for at arbejde i Zona Franca. Projektet Cidade Nova blev oprindeligt planlagt til 1800 huse, men blev ekspanderet meget hurtigt.

Økonomi og infrastruktur 

Byens strøm- og vandforsyning sikres af de statsejede virksomheder Electronorte og Agua Amazonas. Renovationen og gadevedligeholdelsen udføres af byadministrationen.

Selv om affaldet ikke sorteres af husholdningerne, men indsamles samlet, findes der flere virksomheder inden for plast-, papir- og aluminiumsgenbrug. Nogle af disse virksomheder køber affaldet og sorterer det for at sikre deres råmaterialetilførsel.

Referencer

Eksterne henvisninger
Mandag

Mandag er navnet på den første dag i ugen ifølge gældende dansk standard siden 1. januar 1973. Ordet stammer fra månedag, en direkte oversættelse fra latin. På latin kaldes den dies Lunae (Månens dag), men på middelalderlatin bruges også betegnelserne dies Lune eller feria secunda (den 2. dag).

I Danmark omtales konfirmationens andendag i nyere tid som blå mandag.

Traditionelt kaldes dagene efter Fastelavn blå mandag, hvide tirsdag og aske-onsdag. Navnene kommer af gamle ritualer i forbindelse med begyndelsen af fasten, og er i dag næsten glemt.

Ugedage
Manometer

Et manometer (trykmåler) bruges til at måle tryk i forhold til det aktuelle atmosfæriske tryk. Det bruges f.eks. til autoklaver.

Se også 
 Barometer
 Finimeter

Måleinstrumenter
Manuel Quezon

Manuel Luis Quezon y Molina (født 19. august 1878, død 1. august 1944) var en filippinsk nationalistleder, som i 1935 blev præsident for det dengang delvist uafhængige filippinske statssamfund.

Kilder/henvisninger 

Præsidenter fra Filippinerne
Manuskript

Manuskript (latin manu scriptus, "skrevet i hånden") er et dokument; håndskrevet, skrevet på skrivemaskine eller på computer. Der er en række specielle betydninger:

 I biblioteksvæsenet og anden arkiveringssammenhæng er det et dokument, som er skrevet med håndskrift.
 I boghandelen er det et originaleksemplar.
 I film, radio, teater og lignende er det forfatterens optegnelser af replikker og beskrivelser af scener.

En manuskriptforfatter er uddannet i at skrive manuskripter

Litteratur
Film
Teater
Mar Chiquita

Mar Chiquita er en argentinsk saltsø, og den største sø i landet. Den får sit vand fra floderne Dulce-, Primero- og Segundero River

Kilder/henvisninger 

Søer i Sydamerika
Argentinas geografi
Marine (flertydig)

Marine har flere betydninger:

 Marine – er en nations maritime forsvarsgren.
 Marine (StarCraft) – en primær enhed for Terran-faktionen i den fiktive verden i computerspillet StarCraft
 Marine Le Pen – en fransk politiker og leder af partiet Front National

Se også
 Danske marineministre – i perioden 1848-1905
 Deutsche Marine – den tyske marines officielle navn
 Flåde – en samling af fartøjer
 Marinekorps – flertydig
 Marineregimentet – en historisk dansk kampenhed
 Søværnet – en del af det danske forsvar, kaldes flåden eller marinen
 United States Marine Corps – et af fem værn i det amerikanske forsvar
Mariæ bebudelsesdag

Mariæ bebudelsesdag, også kendt som Herrens bebudelse, latin: Annuntiatio Beatæ Mariæ Virginis, har traditionelt været en vigtig mærkedag i kirkeåret. Den markerer hændelsen som er omtalt i Lukasevangeliet 1. kapitel, vers 26-56, da ærkeenglen Gabriel kom til jomfru Maria og bebudede Jesu fødsel. Oprindelig er denne dag blevet fejret den 25. marts, som er 275 dage før juledag, jævnfør det gamle navn Conceptio Christi. De 275 dage svarer til 39 uger og 2 dage og kan sammenlignes med varigheden af en normal graviditet der er 38 uger regnet fra befrugtningen (40 uger regnet fra sidste menstruation). Dagen blev fejret som nytårsdag i dele af Europa frem til 1582, men nytår blev flyttet til 1. januar i forbindelse med overgangen til den gregorianske kalender. I Storbritannien (bortset fra Skotland, som indførte 1. januar som nytårsdag i 1600) og kolonierne, herunder det senere USA, blev officielle dokumenter dateret med årsskifte 25. marts helt frem til 1752.

Efter helligdagsreformen af 1770 blev Mariæ bebudelsesdag fastlagt til at være den 5. søndag i fasten.

Bevægelig helligdag 

Eftersom den 25. marts ofte falder i den stille uge og iblandt i påskeugen, har man lavet regler for at flytte Mariæ bebudelsesdag til en passende dato så den kunne markeres på behørig vis. I Christian den Femtes Danske lov af 1683 fastslås det at «Mariæ Renselsis Dag. Mariæ Bebudelsis Dag, hvilken skal holdis paa Palme-Løverdag, dersom den indfalder paa Palme-Søndag, eller derefter.». Det betyder at dersom lørdagen før palmesøndag faldt på den 25. marts eller tidligere, skulle Mariæ bebudelsesdag fejres på denne dag.

I den romersk-katolske kirke (hvor man med en objektiv genitiv betegner den Herrens bebudelsesdag) festdag den 25. marts, med følgende undtagelse: «Hvis dagen falder i Den stille uge eller Påskeugen, fejres den mandag efter Hvidesøndag, 2. søndag efter påske. Falder den sammen med en fastesøndag, fejres den mandagen efter.»

Den græsk-ortodokse kirke fejrer altid dagen den 25. marts.

Se også 
 Jomfru Marias ubesmittede undfangelse

Noter

Eksterne henvisninger 

 Wikisource Biblen(1933) Luk.1.26-56

Kirkeåret
Kristne helligdage
Budelsesdag
Donatien Alphonse François de Sade

Markis de Sade (født 2. juni 1740, død 21. december 1814) hed Donatien Alphonse François de Sade. Han var en fransk aristokrat og forfatter af voldelige, pornografiske og filosofiske tekster. Han skrev det meste, mens han sad fængslet i Bastillen. Hans efternavn har lagt navn til begrebet 'sadisme'.

Kilder 

 Martin Hultén, Oplysningens nat : et essay om D.A.F. Marquis de Sade, Multivers, 2008. .
 Donald Thomas, Marquis de Sade, Spektrum, 1995. .
 Hans Lyngby Jepsen, Marquis de Sade, Vendelkær, 1963.

Romanforfattere fra Frankrig
Filosoffer fra Frankrig
Markiser fra Frankrig
Novelleforfattere fra Frankrig
Dramatikere fra Frankrig
Pornografi
Markørgener

Et markørgen bruges i molekylærbiologi til at bestemme om et stykke DNA er blevet indsat korrekt i værtsorganismen. Der findes to typer af markørgener: valgbare markører og markører til screening.

Eksempel
Der findes forskellige typer markørgener, og i gensplejsning i bakterier kan man for eksempel benytte sig af et antibiotikamarkørgen. Det indsættes sammen med det ønskede gen i bakterien. Markørgenet gør bakterien modstandsdygtig over for en efterfølgende antibiotikabehandling. Hvis cellen overlever, er det derfor et tegn på, at genet er blevet indsat. Alle de andre celler uden indsatte gener dør på grund af behandlingen.

Genetik
Marmarahavet

Marmarahavet (egentlig 'marmorhavet' efter de store marmorforekomster på øerne midt i havet) er et hav, der forbinder Sortehavet med Ægæerhavet. Havet er ca. 11.500 km² stort og op til 1.261 m dybt.

Kilder/henvisninger
Mars

Mars kan henvise til flere artikler:
 Mars (gud) – krigens gud i romersk mytologi
 Mars (planet) – en planet i solsystemet
 Mars (chokolade) – en chokoladebar
 Mars Incorporated – en fødevareproducent
 Mars (skib) – svensk krigsskib
 Mars (film fra 2004) - en russisk film

Se også 
 Marts
Marts

Marts måned er opkaldt efter Mars, romersk krigsgud. Det ældre danske navn er Thors måned eller tordmåned, som kan henvise til guden Thor eller til ordet tord, som betyder gødning, idet marts er den måned, hvor sneen smelter og markerne bliver tørre, så der kan køres gødning ud.

Marts i Danmark

Normaltal for marts 
 Middeltemperatur: 3,3 °C
 Nedbør: 46 mm
 Soltimer: 130

Vejrrekorder for marts måned 

 1888 - Den laveste lufttemperatur målt i marts: -27,0 °C i Søndersted.
 1942 – Den koldeste marts med en middeltemperatur på -3,5 °C. Max- og minimumtemperaturen var hhv. 12,4 og -24,0 °C.
 1963 – Den solfattigste med kun 50 soltimer.
 1990 – Den varmeste marts med en middeltemperatur på 6,1 °C. Max- og minimumtemperaturen var hhv. 22,2 (rekord for marts), målt i Karup Lufthavn, og -5,4 °C.
 2007 – Denne marts tangerede med varmerekorden fra 1990 med en middeltemperatur på 6,1 °C. Max- og minimumtemperaturen var hhv. 16,6 og -3,5 °C.
 2019 – Den vådeste marts med hele 106 mm nedbør.
 2022 - Denne marts satte 2 vejrrekorder. Det var både den tørreste med kun 4 mm nedbør og den solrigeste med hele 239 soltimer.

Særlige dage 
I marts er der fire Tycho Brahes-dage, nemlig den 1., 4., 14. og 15. marts.

Kilder og eksterne henvisninger 

 Dmi: Månedens vejr 

Måneder
Maskarade

Maskarade er en opera i tre akter af Carl Nielsen til libretto af Vilhelm Andersen efter komedier af Ludvig Holberg.

Planerne om at gøre Holbergs klassiske komedie fra 1724 til en opera buffa blev mødt med forfærdelse i danske litterære kredse, men operaen opnåede hurtigt popularitet og blev endda mere populær end Holbergs komedie. Nielsen var ikke helt tilfreds med operaen, særlig på grund af de to sidste akter, men han nåede ikke at revidere værket. Ouverturen og balletten fra tredje akt opføres ofte som orkestrale uddrag.

"Jeronimus' sang" ("Fordum var her Fred paa Gaden") er optaget i Højskolesangbogen.

Opførelseshistorie 
Operaen er komponeret 1904-1906 og blev uropført på Det Kongelige Teater den 11. november 1906.
Premieren blev en enorm succes.
Den amerikanske premiere blev dirigeret af Igor Buketoff med St. Paul Opera i Minnesota. Operaen nåede New York første gang i 1983, hvor den blev sat op af Bronx Opera Company. Operaen er i de senere år blevet opført ved Bregenzer Festspiele i august 2005 og på Royal Opera House i London i september samme år.; begge steder var operaen instrueret af David Poutney.

Roller 

Originalbesætning, d. 11. november 1906 (Dirigent: Carl Nielsen)

Synopsis 
 Tid: Forår 1723
 Sted: København

Leander og Leonora, to unge mennesker, mødes tilfældigt ved en maskerade, sværger hinanden evig kærlighed og udveksler ringe. Dagen derpå fortæller Leander sin tjener, Henrik, om sin nyfundne kærlighed. Han bliver fortvivlet, da Henrik minder ham om, at hans forældre har lovet at gifte ham med Leonards datter, Leonora. Leonard kommer og beklager over for Leanders far, Jeronimus, at hans datter er blevet forelsket i en ung person, hun har mødt på maskaraden. Om aftenen sniger alle sig – da Jeronimus officielt ikke bryder sig om maskarader – ud af huset.
På maskaraden afsløres det, at det var Leonora, som Leander mødte maskeret på maskaraden og vice versa, hvorefter alt ender lykkeligt.

Litteratur 
 Gustav Hetsch: "Carl Nielsens "Mascarade" paa Det Kgl. Theater i København" (i: Ord och Bild 1907; s. 181-182)
 Noter og libretto til Deccas indspilning, 460 227-2 (1998)
 Warrack, John og Vest, Ewan: The Oxford Dictionary of Opera, (1992)

Eksterne links 
 Link til Carl Nielsen Udgavens praktisk/videnskabelige digitale udgave:
 Maskarade, 1. Akt (Dansk/Engelsk)
 Maskarade, 2. Akt (Dansk/Engelsk)
 Maskarade, 3. Akt (Dansk/Engelsk)
 Maskarade, Kritisk beretning om udgivelsen
 Seckerson, Edward, "Drunk with Pleasure – Nielsen's Maskarade at Covent Garden", The Independent (London), 21. september 2005 kl Andante.com
 Carl Nielsen Selskabet:
 Diskografi
 Om kompositionen af operaen
 Information og en lydoptagelse på kulturministeriets internetside

Noter 

Kompositioner af Carl Nielsen
Operaer på dansk
Kulturkanonen
Operaer
Maskeballet

Maskeballet (originaltitel: Un ballo in maschera) er en opera af Giuseppe Verdi  fra 1859. 

Handlingen foregår i Stockholm og skildrer mordet på kong Gustav 3. Men da censuren i mange lande gjorde indsigelse mod et kongemord på scenen, ændredes person- og stednavne: kong Gustav blev til Riccardo, guvernør i Boston; sigøjnersken Mor Britta blev til mulatten Ulrica osv.

I København og Stockholm spilles operaen i den oprindelige version.

Verdi var ikke den første, som benyttede Gustav III's død som emne for en opera. I 1833 opførtes på operaen i Paris Gustave III ou le Bal masqué af den franske komponist Auber (1782-1871) med tekst af E. Scribe (1791-1861).

I Verdis opera foregår første akts andet billede i hytten hos spåkvinden Britta/Ulrica. Hun driver sort magi og spår kongen hans snarlige død og kan udpege hans banemand. Hun begynder med at påkalde Djævelen med ord, som ligner indledningen til de romersk-katolske tidebønner. Første linje af hendes arie lyder: "Re dell'abisso, affrettati", som er en travesti af "Deus in adjutorium meum intende / Domine ad adjuvandum me festina."

Det var som Ulrica den store alt Marian Anderson (1897-1993) efter indgriben Eleanor Roosevelt i 1957 optrådte på Metropolitan Opera i New York i New York og brød den racediskrimination, som the Met havde hævdet.

Operaer af Giuseppe Verdi
Operaer på italiensk
Mata Hari

Margaretha Geertruida "Margreet" Zelle, bedre kendt som Mata Hari (født 7. august 1876, død 15. oktober 1917) var en hollandsk spion og danserinde. Mata Hari, som betyder Solens øje.

Mata Hari blev henrettet ved skydning i Frankrig i 1917.

Eksterne henvisninger 

Personer fra Nederlandene
Spioner
Personer henrettet ved skydning
Matador

Matador kan henvise til flere artikler:
 Matador (tyrefægter) – en tyrefægter
 Matador (trumf) – en høj trumf i kortspillet l'hombre
 Matador (person) – en storborger, en magtfuld person, som f.eks. en byggematador
 Matador (brætspil) – et brætspil
 Matador (tv-serie) – en dansk tv-serie, produceret i perioden 1978 – 1981
 Figurer i Matador – fiktive personer fra den danske tv-serie Matador
 Matador (musical) – en dansk musical bygget over tv-serien Matador

Se også 
 Matador Mix – en slikblanding fra Haribo.
 Matadoravl – stor avl med en enkelt han
Materiale

Et materiale er et element i en konstruktion inden for produktion eller fabrikation. Det kan også blive kaldt for stof eller råemne.

Groft sagt er det den masse, der skal bearbejdes for at få et (del)resultat (produkt).

Etymologi 
Ordet kommer af nylatin materiale, egentlig intetkøn af materialis, afledt af materia 'stof, tømmer'; på dansk blev ordet indtil ca. 1800 kun brugt i pluralis

Se også 
 Træ (materiale), Metal, Ben (materiale)
 Råvare, Masse (materiale)
 Metamateriale
 Kompositmateriale
Materie

Materie har flere betydninger:
 Materiale – er i betydningen (rå)emne.
 Pus – er en betændelse eller sårflåd.
 Stof (fysik)
Mathias

Mathias er et drengenavn. Navnet stammer fra det hebraiske navn Mattithaih, der betyder "Guds gave" eller "gave fra Gud". Navnet kendes fra Det Nye Testamente i Bibelen, hvor Jesu discipel Mathias blev apostel i stedet for forræderen Judas.

Navnet kendes i en række varianter, herunder: Matias, Matthias, Mattias, Matti, Mattia, Mathies, Mathiaes, Mathis, Mattis og Matthæus samt den engelske variant Matthew. Mere end 20.700 danskere bærer et af disse navne ifølge Danmarks Statistik. Ikke mindst i 1990'erne og 2000'erne har navnet været populært og toppede listen over navne til nyfødte drenge i flere år.

Navnet Mads stammer også fra Mathias. Nogle af formerne forekommer endvidere som efternavne.

Kendte personer med navnet

Fornavn 
Matt Kolstrup, dansk sanger.
Matthæus, bibelsk apostel.
Matthias, tysk-romersk kejser.
Matti Bergström, svensk læge.
Matti Breschel, dansk cykelrytter.
Matthew Broderick, amerikansk skuespiller.
Mattias Jonson, svensk fodboldspiller.
Matthias Kessler, tysk cykelrytter.
Matthew McConaughey, amerikansk skuespiller.
Matthew Perry, amerikansk skuespiller.
Kimi Matias Räikkönen, finsk racerkører.
Mathias Rust, tysk amatørflyver.
Matti Vanhanen, finsk politiker og statsminister.
Mattias Tesfaye, dansk udlændinge- og integrationsminister.
Mathias Kiwanuka, amerikask footballspiller
Mathias Jensen, dansk fodboldspiller

Efternavn 
Johnny Mathis, amerikansk sanger.
Lothar Matthäus, tysk fodboldspiller.

Navnet anvendt i fiktion 
Silas møder Matti er titlen på en børnebog fra 1979 af Cecil Bødker.
Mathis der Maler er titlen på en opera fra 1934 af Paul Hindemith.
René Mathis er en figur i romanen og filmatiseringerne af Casino Royale med James Bond.
Matti er en central figur i romanen og filmatiseringen af Populærmusik fra Vittula af Mikael Niemi.
Herr Puntila und sein Knecht Matti er et teaterstykke fra 1940 af Bertolt Brecht.

Andre anvendelser 
Flere stednavne er opkaldt efter apostlen Matthæus, herunder:
Sankt Matthæus Sogn i København.
Sct. Mathias Centret er et indkøbscenter i Viborg.

Noter 

Drengenavne
Matterhorn

Matterhorn (på Italiensk Monte Cervino) er en 4.478 meter høj bjergtinde i Wallis-Alperne på grænsen mellem Schweiz og Italien. Bjerget ligger ved den schweiziske by Zermatt og italienske by Cervinia. På den italienske side benævner italienere bjerget Monte Cervino.

Besteget første gang af englænderen Edward Whymper i 1865, mens den første vinterbestigning af Matterhorn blev foretaget i 1967 af schweizerne Hilti von Almen og Paul Elten.

Et af de flotteste kig mod Matterhorn er fra højfjeldshotellet i Gornergrat.

Galleri

Kildehenvisninger

Eksterne henvisninger
Mausoleum

Et mausoleum er et gravtempel. Navnet stammer fra kong Mausolos' gravmonument i Halikarnassos, der var et af verdens syv underværker.

Danske mausoleer 
I Danmark findes der ikke mange (kilden angiver fem) private mausoleer, deriblandt John Hunovs mausoleum.

Kendte mausoleer 
 Mausoleet i Halikarnassos til ære for kong Mausolos
 Maos mausoleum i Beijing, Kina til ære for Mao Zedong 
 Ho Chi Minhs mausoleum i Hanoi, Vietnam til ære for Ho Chi Minh 
 Lenins mausoleum i Moskva, Rusland til ære for Lenin
 Taj Mahal nær Agra, Nordindien til ære for Shah Jehans kone Arjumand Bano Begum
 Anitkabir i Ankara til ære for Mustafa Kemal Atatürk (grundlægger af det moderne Tyrkiet).

Referencer 

Monumenter
Mayday

Mayday, internationalt radiotelefonisk nødsignal, kommer fra det franske udtryk "venez m'aider" som betyder "kom og hjælp mig", men hvor "venez" ("kom") er faldet væk.
Indenfor luftfart og søfart bruges ordet "Mayday" i såkaldte nødmeldinger som den mest "akutte" form for nødråb. En sådan meddelelse indledes med "Mayday, mayday, mayday!" (altid 3 gange efter hinanden for at undgå at tilfældig støj bliver forstået som et nødkald), efterfulgt af oplysninger om fartøjets identitet, position, situation samt den kaldendes hensigter.

Lidt mindre "presserende" er de såkaldte ilmeldinger, hvor ordet Pan-pan bruges. Forskellen mellem il- og nødmeldinger defineres således, at en situation der udløser en nødmelding kræver hjælp med det samme for at undgå skader, mens ilmeldinger handler om situationer der kræver hjælp "indenfor kort tid".

I forbindelse med nødmeldinger per radio er etableret et antal rutiner som bl.a. indbefatter krav om at andre fartøjer i nærheden skal udvise opmærksomhed og i visse tilfælde gentage meldingen på vegne af den nødstedte – en såkaldt "mayday relay" melding. Desuden skal al radiotrafik på nødkanalerne ophøre fra stationer som ikke er implicerede i situationen.

Se også 
 SOS
 Alarmtelefonnummer

Nødkommunikation
Kodninger
Mechelen

Mechelen er en belgisk by med  indbyggere, og den er beliggende i provinsen Antwerpen, midt imellem hovedbyerne Antwerpen og Bryssel. Mechelen, beliggende ved floden Dijle, har en lang og rig historie.

Byen var en kort periode i det 16. århundrede regeringsby for de samlede Nederlandene. I øjeblikket har Mechelen det næststørste antal fredede bygninger i Flandern.

Måneslukkere 
Mechelen er sæde for det katolske ærkebispedømme Mechelen-Bryssel, der omfatter hele Belgien. Ærkebispens domkirke er den gotiske Skt. Romboutskatedral, der er 97 meter høj. Tårnet blev i sin tid besteget af bl.a. Napoleon Bonaparte. 

Byens indbyggere kaldes i spøg "måneslukkere", efter at de engang blev hevet ud af sengene i de sene nattetimer af en fordrukken borger, som slog brandalarm, da han fejlagtigt tog månens glød for at være brand i Skt. Romboutskirken.

Byens kirker rummer kunstværker af bl.a. Rubens.
Mechelen er desuden kendt for sin klokkespilsskole.

Dronning Elisabeth 
Dronning Elisabeth, der var gift med Christian 2., voksede op i Mechelen. Det antages, at en del gartnere fra området tog med til Danmark, da Christian inviterede nederlandske bønder til at dyrke grøntsager i Store Magleby på Amager. Området omkring Mechelen var allerede på det tidspunkt et center for grøntsagsdyrkning og -forædling, hvilket det er den dag i dag.

Kilder/henvisninger 

 Mechelens officielle side

Byer i Belgien
Médoc

Médoc er et fransk vindistrikt i departement Gironde, på vestbredden af æstuariet Gironde, nord for byen Bordeaux.

Vindistrikter
Frankrigs geografi
Mekong

Mekong er en flod i Asien med udspring i Tibet. Den løber gennem Kina, Burma (Myanmar), Laos, Thailand, Cambodja og Vietnam.

Floden er den 12. længste (4.350-4.909 km) i verden og den 10. største målt på volumen (475 km³ vand årligt). Grunden til at længden ikke kan opgøres mere præcist er, at floden har sit udspring i et vanskeligt tilgængeligt område, hvor flere mindre floder løber sammen og danner én flod.

Dæmninger 
Den første dæmning der spænder over nedre Mekongs hovedstrøm er Xayaburi-dæmningen i Laos.

Chefen i [den thailandske landsbyen] Ban Pak Ing, sagde, at 7 dæmninger (pr. 2015) er blevet bygget opstrøms for landsbyen, og når en storm når Sydkina, så fører det til "...en stor udledning af vand fra de kinesiske dæmninger opstrøms - og til gengæld en god chance for at hans landsby bliver oversvømmet. .... "Før dæmningerne vil vandet gradvist gå op og ned med årstiderne ..." Nu går vandet op og ned drastisk, og vi ved ikke, hvornår det vil ændre sig, medmindre vi ser stormen'", i følge National Geographic.

(Miaowei er i anlægsfase pr. 2016.)	)

I anlægsfase:

(Nedstrøms fra grænsen mellem Tibet og Yunnan-provinsen.)

Foreslåede dæmninger 
10 dæmninger er foreslået på floden, syd for der, hvor Pak Beng-dæmningen (i Udomxai provins i Laos) er foreslået.

Ovennævnte dæmninger er i forbindelse med vandkraftværker med mulighet at levere 15 MW eller mere.

Noter

Se også 
 Vandkraft i Mekongs afvandingsområde

Vandløb i Tibet
Vandløb i Kina
Vandløb i Burma
Vandløb i Laos
Vandløb i Thailand
Vandløb i Cambodja
Vandløb i Vietnam
Mel Gibson

Mel Colmcille Gerard Gibson, AO (født 3. januar 1956) er en amerikansk-australsk skuespiller og filminstruktør. Han etablerede sig som stjerne med Mad Max- og Dødbringende våben-filmene. Han har senere instrueret i alt 4 film. Hans første var The Man Without A Face. Han instruerede og spillede selv hovedrollen i filmen Braveheart, der vandt fem statuetter ved Oscar-uddelingen i 1996. Han har desuden instrueret filmene The Passion of the Christ (2004) og Apocalypto (2006), som handler om mayaerne.

Filmografi 

 Daddy’s Home 2 (2017)
 Blood Father (2016)
 The Expendables 3 (2014)
 Machete Kills (2013)
 Get The Gringo (2012)
 The Beaver (2011)
 Edge of Darkness (2010)
 Apocalypto (2006)
 The Passion of the Christ (2004)
 The Singing Detective (2003)
 Signs (2002)
 We Were Soldiers (2002)
 Chicken Run (2000)
 The Million Dollar Hotel (2000)
 The Patriot (2000)
 What Women Want (2000)
 Payback (1999)
 Dødbringende våben 4 (1998)
 Farlige teorier (1997)
 Fairy Tale: A True Story (1996)
 Løsepenge (1996)
 Braveheart (1995)
 Casper (1995)
 Pocahontas (1995)
 Maverick (1994)
 Manden uden ansigt (1993)
 David and Goliath (1992)
 Dødbringende våben 3 (1992)
 Forever Young (1992)
 Air America - luftens helte (1990)
 Du skyder, jeg smiler (1990)
 Hamlet (1990)
 Dødbringende våben 2 (1989)
 Tequila Sunrise (1988)
 Dødbringende våben (1987)
 Mad Max i Tordenkuplen (1985)
 The Bounty (1984)
 Mrs. Soffel (1984)
 Stormfloden (1984)
 Lev farligt (1982)
 Mad Max 2 (1982)
 Ærens vej til Gallipoli (1981)
 Junglekrigens hårde hales (1980)
 Mad Max (1979)
 Tim (1979)
 Summer City (1977)

Eksterne henvisninger 

 
 Mel Gibson på Hollywood.com 

Skuespillere fra USA
Filminstruktører fra USA
Skuespillere fra Australien
Filminstruktører fra Australien
Oscar for bedste instruktør
Golden Globe for bedste instruktør
Melilla

Melilla er en selvstyrende spansk by på kysten af Nordafrika. Enklaven blev forvaltet som en del af Málaga-provinsen før den blev autonom 14. marts 1995. Byen er en frihavn, og den vigtigste indtægtskilde er fiskeri.

Marokko gør krav på byen, sammen med den anden autonome by Ceuta og en række spanske øer. Disse områder var aldrig en del af Spansk Marokko og Melilla har været spansk siden 1497. Da Spanien gav kolonien Spansk Marokko uafhængighed i 1956, fulgte disse områder ikke med ind i den nye stat Marokko, bestående af det tidligere Spansk Marokko og Fransk Marokko.

 
Byer i Afrika
Melodi

En melodi er en række på mere end to toner, der kan opfattes som en gestalt. Som oftest bruges betegnelsen dog om længere forløb, der gentager sig, f.eks. versene i en sang.

Musik
Adam Frederik Lützow

Adam Frederik Lützov (26. juni 1702 på Fyn – 30. maj 1758 nær Malta) var dansk søofficer.

Han var søn af major Johan Christopher Lützow og født 17. juni 1702, gjorde i 6 år tjeneste som page hos Dronning Louise, blev 1720 søkadet og året efter sekondløjtnant, premierløjtnant 1731, kaptajnløjtnant 1732, kaptajn 1739, kommandørkaptajn 1746 og kommandør 1753. 1731-32 foretog han sammen med daværende løjtnant Frederik Wegersløff og Frederik Ludvig Norden en studierejse til England. 1734 blev han tillige med kaptajn Frederik Christopher Lütken og flere medlem af den undersøgelseskommission, der nedsattes over fabrikmester Benstrup i anledning af orlogsskibene Christianus Sixtus og Sophie Hedevigs bygning. I denne kommission tog Lützow og Lütken varmt Benstrups parti og forsvarede ham i et møde så ivrigt, at de derved pådrog sig kongens vrede, men Lützow slap dog med en streng irettesættelse. Han synes dog senere at være blevet forsonet med Frederik Danneskiold-Samsøe, al den stund han 1740 foretog en studierejse til England med denne. 1743 blev Lützow gift med Sara Suckow (1719-1791).

1735-46 havde han nogle chefskommandoer og benyttedes tillige som medlem i adskillige vigtige kommissioner. 1751 blev han fast medlem af Konstruktionskommissionen, 1752 chef for Kadetkompagniet. Det følgende år sendtes han til Marokko med 4 fregatter for at befri oberstløjtnant Longueville, der på den danske regerings vegne havde sluttet en overenskomst med den marokkanske Regering, men var blevet arresteret af denne, og for at bringe en ny handelstraktat i stand. Efter endt hverv, men med tabet af en Fregat, der sprang i luften på Saffias Red, vendte han 1754 tilbage. 1757 førte han orlogsskibet «Island» på togt til Konstantinopel, men døde på tilbagerejsen på Malta 30. maj 1758.

I 1757 blev Lützov sendt til Middelhavet som chef for to dansk-norske orlogsskibe. Under togtet udbrød der på begge skibe en smitsom "feber" som bortrev adskillige blandt mandskab og officerer, deriblandt Lützov. Han blev begravet på Malta, på den såkaldte karantæneø (i dag Manoel Island). Et epitafium med en latinsk indskrift blev senere opsat over graven. Det er for længst forsvundet, og ordlyden er kendt alene takket være Peder Pavels, som i 1796 afskrev den i sin dagbog.

Lützow var en kundskabsrig og dygtig officer med en ædel og frimodig karakter.

Eksterne henvisninger 
 Latinsk indskrift
 Biografi i Dansk biografisk Lexikon, X. Bind
 Tilføjelse til biografi i Dansk biografisk Lexikon, XIX. Bind

Søofficerer fra Danmark
Danskere i 1700-tallet
Adam Frederik
Personer fra Fyn
Personer i Dansk Biografisk Leksikon
Isobar

En isobar er en linje (kurve) gennem de steder, hvor der hersker samme lufttryk.
Det vil sige at under Idealgasligning, er p (trykket) konstant, og derved kan man udlede at et udført arbejde (A) er givet ved
 A= -p *ΔV 

Desuden er Energien Q givet ved:
 Q = n∗(Cmp∗(T2−T1))
eller omskrevet:
 Q = n* Cmp∗ΔT
hvor at n er gasmængden målet i si-enheden mol, Cmp er den specifikke molære varmekapacitet ved konstant tryk.

Se også 

 isoterm
 isokor

Termodynamik
Ørsted-satellitten

Ørsted-satellitten er den første danske satellit. Den blev opsendt d. 23. februar 1999 med en amerikansk Delta II-raket. Det amerikanske luftvåbens ARGOS-satellit vejede 2.490 kg og da Delta-raketten kan løfte mere, fik Ørsted-satellittens 61 kg en gratis opsendelse. På grund af vejret og tekniske problemer tog det seks uger og ti startforsøg før det ellevte gang lykkedes at opsende raketten.  

Satellittens primære mission er at opmåle Jordens magnetfelt, og er derfor opkaldt efter H.C. Ørsted, med en præcision der langt overstiger tidligere missioner (NASA's Magsat fra 1979). For at kunne gøre dette er det nødvendigt at placere magnetometeret så langt væk fra resten af satellitten som muligt. Ørsted er derfor forsynet med en otte meter lang udfoldelig bom, hvor det specialudviklede magnetometer er placeret for enden. 

Satellitten var designet til at fungere i 14 måneder men har på nuværende tidspunkt fungeret i  år hvor videnskaben er blevet forsynet med nye målinger af Jordens magnetfelt, der er blevet brugt til at skabe endnu mere præcise kort over magnetfeltet.

Se også 
Danske satellitter

Eksterne henvisninger 
 Ørsted-satellitten i real-time , fra rummet.dk.
 Ørsted Satellitten,  Fra Danmarks Meteorologiske Institut.

Jordobservations-satellitter
Videnskabelige satellitter
20. århundredes største danske ingeniørbedrifter
Rumfart i Danmark
Meridiankreds

En meridiankreds er et instrument til nøjagtig bestemmelse af himmellegemernes positioner. Instrumentet består af en kikkert, som kan drejes om en øst-vestlig akse, og som derfor kun kan rettes mod meridianen, syd-nord. Positionsbestemmelsen finder sted ved bestemmelse af stjernens højde og rektascension i kulminationsøjeblikket. Højden aflæses på en skala på instrumentet, tiden aflæses på et ur, som viser stjernetid. Meridiankredsen er opfundet af Ole Rømer under det latinske navn Rota meridiana.

Kilder 

 Meridiankreds  Tekst hentet fra lexopen.

Navigation
Astronomiske Instrumenter
Messe

Messe kan henvise til flere artikler:
Handelsmesse – marked, købestævne
Messe (gudstjeneste) – romersk-katolsk nadvergudstjeneste
Messe (musik) – et stykke musik, som altovervejende hovedregel komponeret til teksterne i den romersk-katolsk nadvergudstjeneste
Messe (sang) – en monoton syngemåde efter særligt, oldkirkeligt skema brugt i gudstjenester i forskellige kristne trossamfund i stedet for almindelig højtlæsning/recitation. Bruges primært ved kollekter (bønner) og i den eukaristiske bøn (romersk-katolsk) eller nadverbønnen (evangelisk-luthersk)
Messe (skibsdel) – besætningens spise- og opholdsrummet  i et skib
Kermesse - årlig fest for en kirkebygnings indvielse
Højmesse - Gudstjeneste
Mestersangerne i Nürnberg

Mestersangerne i Nürnberg (originaltitel Die Meistersinger von Nürnberg) er en opera i 3 akter af Richard Wagner, komponeret i 1867. Handlingen foregår i Nürnberg i midten af det 16. århundrede. Operaen er den eneste komiske blandt Wagners værker.

Personerne 

 Hans Sachs, skomager (baryton)
 Veit Pogner, guldsmed (bas)
 Sixtus Beckmesser, byskriver (buffobas)
 Fritz Kohtner, bager (baryton)
 Kunz Vogelgesang, buntmager (tenor)
 Konrad Nachtigall, sadelmager (baryton)
 Balthasar Zorn, kandestøber (tenor)
 Ulrich Eisslinger, urtekræmmer (tenor)
 Augustin Moser, skrædder (tenor)
 Hermann Ortel, sæbesyder (baryton)
 Hans Schwarz, strømpevæver (bas)
 Hans Foltz, kobbersmed (bas)
 Walther von Stolzing, ung ridder (tenor)
 David, læredreng hos Hans Sachs (tenor)
 Eva, Pogners datter (sopran)
 Magdalene, Evas amme (alt)
 En natvægter (bas)

Scenebilleder

 1. akt: Det indre af Katharinakirken i Nürnberg
 2. akt: Gade mellem Sachs' og Pogners hus
 3. akt 1.afdeling.: Sachs' værksted
 3. akt 2. afdeling: Festplads ved floden udenfor byen

Varighed: 5 timer

Indspilninger 

 1950 Hans Knappertsbusch(dir.) Paul Schöffler(Sachs), Günther Treptow(Stolzing), Hilde Gueden(Eva), Karl Dönch(Beckmesser) Wiener Philharmonikerne DECCA 440 057-2 (4 CD)

 1970 Herbert von Karajan(dir.) Theo Adam(Sachs), Renè Kollo(Stolzing), Helen Donath(Eva), Geraint Evans(Beckmesser) Staatskapelle Dresden EMI 7 49683 (4 CD)

 1995 Georg Solti(dir.) Josè van Dam(Sachs), Ben Heppner(Stolzing), Karita Mattila(Eva), Alan Opie(Beckmesser) Chicago Symphony Orchestra DECCA 452 606-2 

 1999 Daniel Barenboim(dir.) Robert Holl(Sachs), Peter Seifert(Stolzing), Emily McGee(Eva), Andreas Schmidt(Beckmesser) Bayreuth Festspilorkester og kor TELDEC 3984-29333-2

Litteratur om operaen 
 Olaf Waage, Studier over Richard Wagners "Die Meistersinger von Nürnberg" (Studier fra Sprog- og Oldtidsforskning, 158.), 1931.

Links 
Mestersangerne Klaverpartitur

Operaer af Richard Wagner
Operaer på tysk
Metode

Metode kan betyde fremgangsmåde, plan eller opskrift.

 Historisk-kritisk metode – et sæt af metoder til undersøgelse af historiske tekster
 Indre værdis metode – benyttes inden for regnskabsvæsen til værdiansættelse af dattervirksomheder og associerede virksomheder i moderselskabets regnskab
 Matematisk metode – et område i matematikken hvor man studerer beviser
 Monte Carlo-metoder – f.eks at udføre en eller anden handling mange gange, og derefter bruge fordelingen af udfald til at begrunde et udsagn 
 Videnskabelig metode – den induktivt-deduktive metode

Se også
 Fagmetodik – et fags særlige metoder
 Funktion (programmering) – kaldes metode i objektorienteret programmering
 Metodologi – læren om og anvendelsen af metoder
Metrik (relativitetsteori)

Metrik (relativitetsteori) er (d)et længdemål der beregnes på en topologisk mangfoldighed.
Den generelle relativitetsteori's metrik må forklare geometrier forskellig fra klassisk euklidisk geometri og benytter hertil en formelopstilling - en metrisk tensor - til at definere afstande og vinkler.

Enhver symmetrisk co-variant  af dimension 2, fx  definerer en metrik. En mangfoldighed udstyret med en metrik kaldes for en Riemann-mangfoldighed. En metrik kan bruges til at definere afstand og længden af vektorer. Den infinitesimale afstand (interval som det kaldes i relativitetsteori) som vi kalder ds, mellem to nabopunkter  og   er defineret som: 

Bemærk at dette giver kvadratet på den infinitesimale afstand, (ds)², hvilket normalt skrives ds². Ovenstående udtryk kaldes også for linjeelementet, og  kaldes også for den metriske form eller første fundamental form. Kvadratet på længden, eller normen, af en kontra-variant vektor X^a er defineret som

En metrik siges at være enten positiv eller negativ hvis der for alle vektorer, X, gælder hhv. enten at X² > 0 eller X² < 0. Hvis der både findes vektorer med positiv norm og vektorer med negativ norm, kaldes metrikken for ubestemt.

Vinklen mellem to vektorer  og , med  og  er givet ved:

Determinanten af metrikken skrives som . 
Specielt siges to vektorer at være ortogonale hvis .
I relativitetsteoriens ubestemte metrik eksisterer også vektorer der er ortogonale på sig selv, altså nulvektorer.

Metrikken er ikke-singulær når . I så fald må  til ,  gives som

Det følger fra definitionen at  er en kontra-variant vektor af dimension 2 og den kaldes for den kontra-variante metrik. Vi kan nu bruge  og  til at hæve og sænke indicies ved at definere,

og

Vi betragter fremover g,  og  som repræsentanter for det samme geometriske objekt, metriken g. Siden vi nu frit kan hæve og sænke indicies med metrikken, er det vigtigt at være forsigtig med hvilke vektorer der er co-variante og hvilke der er kontra-variante. For eksempel vil  generelt være forskellig fra

Se også
Matematik

Vektorer
Relativitetsteori
Maas

Maas (fransk: Meuse, vallonsk: Moûze) er en flod, der gennemløber Frankrig, Belgien og Holland. Floden har en længde på 925 km fra sit udspring i Frankrig til sit udløb i Hollands Diep ved Nordsøen.

Henvisninger 

Floder i Belgien
Floder i Frankrig
Floder i Nederlandene
Lake Michigan

Lake Michigan er en sø i USA med et areal på 57.990 km². Største dybde 281 m. Lake Michigan er en af de fem store søer i Nordamerika som udgør Great Lakes.

Større byer ved Lake Michigan 
 Hammond, Indiana
 East Chicago, Indiana
 Gary, Indiana
 Portage, Indiana
 Michigan City, Indiana
 Muskegon, Michigan
 Green Bay, Wisconsin
 Manitowoc, Wisconsin
 Sheboygan, Wisconsin
 Milwaukee, Wisconsin
 Racine, Wisconsin
 Waukegan, Illinois
 North Chicago, Illinois
 Chicago, Illinois
 Highland Park, Illinois
 Evanston, Illinois

ć

Michigan